31995R0693
L 071/52
JURNALUL OFÍCIAL AL UNIUNII EUROPENE
REGULAMENTUL (CE) NR. 693/95 AL COMISIEI
din 30 martie 1995
de modificare a Regulamentului (CEE) nr. 1756/93 de stabilire a faptului generator al cursului de schimb agricol din sectorul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (1), modificat ultima dată de Regulamentul (CE) nr. 150/95 (2), în special articolul 6 alineatul (2),
întrucât Regulamentul (CEE) nr. 1756/93 al Comisiei (3), modificat ultima dată de Regulamentul (CE) nr. 267/95 (4), urmărește să stabilească în mod precis cursul de schimb agricol care se aplică tuturor sumelor stabilite în ECU în sectorul laptelui și al produselor lactate; întrucât Regulamentul (CEE) nr. 685/69 al Comisiei din 14 aprilie 1969 privind normele de aplicare a intervențiilor pe piața untului și a smântânii din lapte (5), modificat ultima dată de Regulamentul (CEE) nr. 393/94 (6), se abrogă și se înlocuiește cu Regulamentul (CE) nr. 454/95 al Comisiei (7); întrucât trimiterile la anexa la Regulamentul (CEE) nr. 1756/93 trebuie adaptate;
întrucât dispozițiile privind valabilitatea bonului pentru ajutor prevăzute la articolul 2 alineatul (1) din Regulamentul (CEE) nr. 2191/81 al Comisiei din 31 iulie 1981 privind acordarea unui ajutor pentru achiziționarea de unt de către instituțiile și colectivitățile fără scop lucrativ (8) au fost modificate ultima dată de Regulamentul (CE) nr. 455/95 (9); întrucât faptul generator stabilit prin regulamentele menționate anterior trebuie adaptat în consecință;
întrucât măsurile prevăzute în prezentul regulament sunt în conformitate cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 1756/93 se modifică după cum urmează:
1.
Punctul 1 din partea B.I se înlocuiește cu punctul 1 următor:
Regulament
Sumă
Curs de schimb agricol aplicabil
1. (CE) nr. 454/95
Preț de achiziție la intervenție
Cursul de schimb agricol valabil în ziua recepției la intervenție”
2.
Punctul 1 din partea B.III se înlocuiește cu următorul punct:
Regulament
Sumă
Curs de schimb agricol aplicabil
1. (CEE) nr. 2191/81
Ajutor pentru achiziționarea untului de către instituțiile și asociațiile fără scop lucrativ, prevăzut la articolul 2 alineatul (1)
Curs de schimb agricol valabil în prima zi a primei luni pentru care este valabil bonul de livrare prevăzut la articolul 3”
3.
Punctul 2 din partea D se înlocuiește cu punctul 2 următor:
Regulament
Sumă
Curs de schimb agricol aplicabil
2. (CE) nr. 454/95
A. Cheltuieli de stocare prevăzute la articolul 5 alineatul (3) al doilea paragraf literele (a) și (b)
Cursul de schimb agricol valabil în ziua recepției în sensul articolului 5 alineatul (1)
B. Cheltuieli suplimentare de transport prevăzute la articolul 7 alineatul (2)
Cursul de schimb agricol valabil în ziua recepției în sensul articolului 5 alineatul (1)”
Articolul 2
Prezentul regulament intră în vigoare în ziua următore datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 martie 1995.